पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोविड के प्रकोप के चलते संक्रमित मरीजों को शहर में चिह्नित कोविड अस्पतालों में बेड और दवा की उपलब्धता रियल टाइम में हो इसके लिए मंगलवार को हाईकोर्ट ने राज्य सरकार को निर्देशित किया था।
दैनिक भास्कर ने हाईकोर्ट के आदेश की पालना जांचने के लिए पड़ताल की। सामने आया कि 24 घंटे गुजर जाने के बाद भी स्थिति वैसी की वैसी रही। वेबसाइट पर ताे बेड खाली दिखाए जा रहे हैं, लेकिन अस्पताल में जाकर पूछने और टेलीफोन पर पूछने पर एक ही जवाब मिलता- यहां बेड फुल हैं।
बेड की जानकारी तत्काल मिले, इसलिए बनाई वेबसाइट
शहर और दूरदराज से आने वाले कोविड मरीजों को को अस्पताल में आते ही बेड मिल जाएं, इसके लिए सभी चिह्नित अस्पतालों में बेड के स्टेटस की जानकारी जिला प्रशासन ने वेबसाइट पर डाल रखी है। लेकिन यहां खाली बेड बताने पर भी अस्पताल वाले मना कर रहे हैं। यह वेबसाइट दिन में तीन बार अपडेट होती है। सुबह 8 बजे, दोपहर 2 बजे और रात 8 बजे।
भास्कर ने दोपहर 2 बजे वेबसाइट पर जानकारी अपडेट होने के बाद अस्पताल मे फोन किया। ऑपरेटर ने फोन उठाकर अस्पताल में एक भी बेड खाली नहीं होने की बात कहीं। जबकि सरकार की वेबसाइट पर एक ऑक्सीजन बेड और दो ऑक्सीजन बेड बिना वेंटीलेटर वाले खाली होने की सूचना दिखाई जा रही थी।
भास्कर टीम ने जब पूछा तो हाॅस्पिटल स्टाफ ने कहा कि एक भी बेड खाली नहीं है। भास्कर टीम ने कहा कि कंट्रोल रूम से आपके यहां बेड खाली होने की सूचना मिली है। वेबसाइट पर भी बेड खाली बता रहे हैं। स्टाफ ने कहा- कंट्रोल रूम में ही फोन करके बोलो कि ऑक्सीजन भिजवाएं पहले, फिर बेड मिल सकते हैं। बिना ऑक्सीजन बेड नहीं हैं। जबकि वेबसाइट पर 11 सामान्य, 8 ऑक्सीजन बेड, एक बिना वेंटीलेटर सपाेर्ट और एक वेंटीलेटर बेड खाली पड़ा था।
भास्कर ने जब एमडीएम में फोन किया तो हेल्प डेस्क पर मैडम ने यह कह फोन काट दिया कि 65 लोग लाइन में हैं, बेड हाेता ताे इनको ही भर्ती कर देती। किसी भी कैटेगिरी में बेड नही हैं। जबकि वेबसाइट पर एमडीएम में 10 सामान्य, 19 ऑक्सीजन बेड, दो वेंटीलेटर बेड खाली थे।
अस्पताल में पूछा तो एक भी बेड खाली नहीं कहा। जबकि वेबसाइट पर सामान्य 65 बेड खाली थे। वेबसाइट पर शाम 6 बजे बेड का स्टेटस: कोविड के 25 चिह्नित अस्पताल की सूचना वेबसाइट पर दी जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn